อาการจะเป็นมากช่วงกลางคืน กลางวันถ่าย 2-3 ครั้งสามารถนอนพักได้ แต่กลางคืนต้องตื่นทุกๆชม. ถ้าไม่ตื่นจะถ่ายออกมาเองโดยไม่รู้สึกตัวครับ เป็นมาต้นเดือน พย. ครั้งนึง และกลับมาเป็นอีกตอนนี้ อาเจียน 1ครั้ง ปวดหัวตื้อๆครับ แต่ต่างกันคือรอบนี้ถ่ายเป็นน้ำไม่มีกลิ่นครับอยากทราบการดูแลตัวเองครับ และลักษณะที่ต่างกันของอุจจาระมีผลบ่งบอกอะไรไหมครับ
สวัสดีครับ ปชายินดีให้คำปรึกษาครับ สำหรับอาการท้องเสียคือ มีการเปลี่ยนแปลงลักษณะของอุจจาระเช่น จากเนื้อเป็นถ่ายเหลว ปริมาณของอุจจาระ และ จำนวนการถ่ายอุจจาระต่อวัน นอกจากนี้ยังแบ่งเป็นท้องเสียเฉียบพลัน และท้องเสียเรื้อรังซึ่งแยกกันที่ระยะเวลา 4 สัปดาห์ ข้อมูลเบื้องต้นจะมีส่วนสำคัญในการหาสาเหตุของอาการท้องเสียเรื้อรังได้ สำหรับอาการท้องเสียเฉียบพลัน มักจะเกิดจาก อาหารเป็นพิษ ลำไส้ติดเชื้อ ส่วนท้องเสียเรื่อรังมีสาเหตุมาก ทั้งสาเหตุที่เกี่ยวกับระบบทางเดินอาหารและสาเหตุที่ไม่เกี่ยวกับระบบทางเดินอาหาร จากอาการของในเบื่องต้น แนะนำให้มาพบเเพทย์ที่โรงพยาบาล เพื่อทำการตรวจร่างกาย ตรวจผลเลือด ตรวจฮอร์โมนบางชนิด เช่นไทรอยด์ ฮอร์โมน หรือตรวจดูลักษณะอุจจาระ และพยาธิในอุจจาระ รวมทั้งการตรวจทางระบบภูมิคุ้มกัน เช่นการตรวจหาการติดเชื้อ HIV หวังว่าข้อมูลในเบื้องต้นจะทำให้คลายความกังวลนะครับ